Keskustelu:Lähetyshiippakunta

message: Tätä muokkaillessa tuli ajatus, että tämähän on varsin kattava yleiskuvaus sinänsä kiistanalaisesta aiheesta. Mielestäni siinä olisi ainesta lupaavaksi artikkeliksi. Vai huomaako joku välittömiä puutteita?--Kirkhakkinen (keskustelu) 1. marraskuuta 2016 kello 23.55 (EET)
Oppi-osiota voisi olla hyvä laajentaa. Nykyisellään se keskittyy lähes ainoastaan kysymykseen, mikä LHPK:n suhde on kansankirkkoon, mutta ei anna kovin laajaa kuvaa siitä, minkälainen oppi ja minkälaiset käytännöt LHPK:ssa on. --Cobolt Man (keskustelu) 2. marraskuuta 2016 kello 00.25 (EET)
replies: text: Hmm, voisikohan tätä sivustoa käyttää opin laajentamisessa: http://www.luterilainen.net/ Kyseessä siis uskonpuhdistuksen juhlavuoden kunniaksi Lähetyshiippakunnan perustama sivusto, jossa esitellään luterilaista oppia. Käytännössä lienee samalla myös Lähetyshiippakunnan opinkäsityksistä kysymys. Lähetyshiippakunnan omilla sivuilla ei yhtä yksityiskohtaista opin kuvailua ole.--Kirkhakkinen (keskustelu) 2. marraskuuta 2016 kello 00.51 (EET)
replies: text: : Nopeasti katsoen huomattavan paljon, pitkiä pätkiä vain tahon itsensä kuvausta, tulkintaa ja väitteitä omista asiositaan. Vaikka siis käy ilmi mihin tarinaa on perustettu (tarkistettavuus), toisen osapuolen lähteitä soisi olevan suurempi osuus. Muuten Kirkhakkisenkin kiistanalaiseksi toteamaan aiheeseen saattaisi olla tarpeen harkita neutraalisuus-mallinetta. Myös käsitteiden "piispa" ja "pappi" ja ehkä tämän "hiippakunnakin" käyttöä voinee kai pitää ainakin osittain harhaanjohtavana, koska ne eivät kai kirkkolain mukaan tuota ole? Jos termien käyttö on ristiriidassa Suomen lain kanssa niin heittomerkit tai muu tavanomaisesta käytöstä poikkeavuutta osoittava merkintä voisi olla paikallaan. Kärjistävä vertaus: itäinen Venäjän-kaltainen entiteetti ja sen hännystelijät medioineen propagoivat terrorilla hallittujen Itä-Ukrainan alueiden terroristijohtajia "valtionpäämiehenä" tai "presidenttinä" ja valtaapitäviä terroristijärjestöjä neuvostoaikana alueelle muuttaneiden venäläisten eläkeläisten nuoruudenkaipuuseen ja dementiaan luottaen "kansantasavaltoina".  - En siis vastusta näiden yhdistysten toimintaa (en tosin sitä paljoa tunne), mutta jos joku nimityttää tai korotuttaa itsensä muuksi kuin mihin laki antaa myötä, ei kai tietosanakirjan tuota pitäisi neutraalisti hyväksyä? Laki ja järjestys se olla pitää...--Paju (keskustelu) 2. marraskuuta 2016 kello 01.01 (EET)
replies: text: :: Toisen osapuolen näkökulmaa olisi ehkä tosiaan syytä olla lisää, nyt se on omana osionaan. Toisaalta tuo kysymys piispoista ja papeista ei ole kovin yksioikoinen. Tuon hiippakunnan piispa kun ei väitäkään olevansa Suomen ev.lut. kirkon piispa, vaan Lähetyshiippakunnan piispa. Ja papit eivät ole enää miltei kukaan Suomen ev.lut. kirkon pappeja, mutta he ovat aivan selvästi omien seurakuntiensa pappeja. Suomen ev.lut. kirkolla ei ole monopolia noihin nimityksiin. Hankalaksi asian toki tekee se, että Lähetyshiippakunta ei ole rekisteröitynyt uskonnollinen yhdyskunta, mutta kuitenkin itsenäinen suhteessa Suomen ev.lut. kirkkoon.--Kirkhakkinen (keskustelu) 2. marraskuuta 2016 kello 01.09 (EET)

text: Jos tässä jokin oppiristiriita on niin johdantoon siitä jotain myös. --Höyhens (keskustelu) 11. marraskuuta 2016 kello 14.43 (EET)
Pienen uskonlahkon propagandaa. En kannata lupaavaksi. --Esamatti1 (keskustelu) 25. marraskuuta 2016 kello 00.27 (EET)

text: Luokka:Suomen evankelisluterilainen lähetyshiippakunta sisältää suuren määrän artikkeleita Lähetyshiippakuntaan kuuluvista seurakunnista, joiden jäsenmäärät ovat hyvin pieniä. Tämän artikkelin seurakuntaluettelon voisi muuttaa taulukkomuotoon ja ilmoittaa seurakuntien nimet, toimipaikat, jäsenmäärät ja perustamisvuodet siinä. Itse seurakunta-artikkelit voisi muuttaa ohjauksiksi tähän artikkeliin. --Raksa123 (keskustelu) 26. marraskuuta 2016 kello 13.13 (EET)
Ei lupaavaksi. --PtG (keskustelu) 26. marraskuuta 2016 kello 14.57 (EET)
</div>
thread_title:  Lupaava artikkeli -ehdotus 

message: Edellisten muokkausten perusteella osalla näyttää olevan käsitys, että piispan arvonimeä voisivat käyttää Suomessa vain Suomen ev.lut. kirkon ja Suomen ortodoksisen kirkon johtajat. Tämä ei kuitenkaan pidä paikkansa, vaan kyseessä on yleinen arvonimi, jolla tarkoitetaan tietyn kirkollisen alueen johtajaa. Esimerkiksi katolisella kirkolla on Suomessa Helsingin piispa (tosin virka on juuri tällä hetkellä täyttämättä: https://katolinen.fi/helsingin-piispa/ ), Suomen metodistikirkot ovat piispajohtoisia ( https://www.metodistikirkko.fi/?p=154 ) jne. Ainoa, mikä tekee Lähetyshiippakunnan piispan tittelistä epäselvän on se, ettei se ole rekisteröitynyt uskonnolliseksi yhdyskunnaksi (näin ei ole tehnyt suuri osa Suomen helluntaiseurakunnistakaan, jotka ovat toimineet jo noin sata vuotta maassamme, eikä niidenkään pastoreiden pastoriutta kyseenalaisteta) sekä se, että alkuaikoina Lähetyshiippakunnan suhde Suomen ev.lut. kirkkoon oli epäselvä. Nykyään LHPK puhuu kuitenkin itsestään selkeästi Suomen ev.lut. kirkosta erillisenä ( https://www.lhpk.fi/hiippakunta/ : "Suomen evankelisluterilainen lähetyshiippakunta (Lhpk) on luterilainen kirkko Suomessa."). Se myös selvittelee aktiivisesti uskonnolliseksi yhdyskunnaksi rekisteröitymistä. Kirkon johtajasta voi kyllä käyttää tarkennetta "Lähetyshiippakunnan piispa", mutta sellaiset tarkenteet, jotka antavat ymmärtää piispuuden olevan kyseenalaista ovat mielestäni Wikipedian neutraliteetin kannalta ongelmallisia. Lainsäädännössä kyllä varmasti säädetään erikseen Suomen ev.lut. kirkon ja Suomen ortodoksisen kirkon piispan tehtävistä, mutta se ei aseta esteitä muille yhteisöille käyttää piispan arvonimeä.--Kirkhakkinen (keskustelu) 17. elokuuta 2023 kello 12.47 (EEST)
thread_title:  Piispan arvonimestä 

message: Mielestäni viimeinen virke voisi olla passiivi muodossa. Tätä keskustelua ei käydä enään ainakaan aktivisesti ja Lhpk kastaa, konfirmoi ja siunaa jäseniään avioliittoon. 85.23.138.21 8. syyskuuta 2023 kello 20.58 (EEST)
replies: text: Sehän on passiivimuodossa! Aktiivissa se olisi esimerkiksi "kirkko keskustelee" Iivarius (keskustelu) 8. syyskuuta 2023 kello 23.12 (EEST)
thread_title:  Suomen evankelis-luterilaisen kirkon reaktiot